Wat is hialuroonsuur en waarom moet jy dit gebruik? - Goeie Huishouding
Tuis » Wat is hialuroonsuur en waarom moet jy dit gebruik?
Dis te verstane dat die woord "suur" sommige mense senuweeagtig sal maak. Skerp chemikalieë kan immers tot 'n potensiële gesigsmeltende ervaring lei … Nee, dankie! Nuwe velsorgterminologie klink dalk skrikwekkend en verwarrend, maar verstaan jy dit, kan jy produkte kies wat spesifiek op jou behoeftes gerig is. Hialuroonsuur is een van daardie terme en dit hou tonne voordele in vir jou vel.
Hialuroonsuur kom natuurlik in die liggaam voor en staan ook as die "vog-molekule" bekend. Die rede daarvoor is die suur se vermoë om tot duisend keer sy gewig in water te absorbeer. Dit beteken dat dit water in die boonste lae van die vel opsluit, wat die vel plomp en glad laat lyk, en gehidreer laat voel. Namate ons ouer word, produseer ons liggaam ongelukkig aansienlik minder hiervan en moet ons maniere kry om dit aan te vul sodat ons vel bevogtig bly. Daarom dan dat dit so 'n gewilde bestanddeel in velsorgprodukte geword het.
Soortgelyk: 3 geheime vir 'n mooi vel
Aangesien die molekule so groot is, kan hy nie deur die vel geabsorbeer word nie. Maar dit maak nie saak nie – dit beteken dat dit langer op die vel bly en uitdroging voorkom. Benewens sy ongelooflike hidrasievermoë, het die suur ook anti-inflammatoriese eienskappe wat genesend en strelend op die vel inwerk, en fyn lyntjies en plooie vul. Met ander woorde, ons het die fontein van die jeug ontdek!
Wil jy dit by jou velsorgregime inkorporeer? Hier is ses produkte wat vir jou die weg na 'n gesonde, gehidreerde vel sal baan.
Sê hallo vir 'n vars vel! Hierdie nuwe reeks van Neutrogena doen sy naam gestand en verskaf vog wat heeldag in jou vel opgesluit bly.
Neutrogena Hydro Boost Water Gel / R139,95
Hierdie serum word plaaslik vervaardig, wat beteken dat dit ideaal vir die Suid-Afrikaanse klimaat is. Koop plaaslik!
Esse Serum / R325
Eucerin Anti-Age Hyaluron-Filler-dagroom vir 'n droë vel
Hierdie dagroom is spesiaal vir 'n droë vel geformuleer, en help om die vel plomp te maak en selfs die diepste plooie gladder te laat lyk.
Eucerin Anti-Age Hyaluron-Filler Day Cream for Dry Skin / R380,95
Hierdie serum word deur skoonheidsfundi's oor die wêreld heen vertrou en is ontwerp om die hialuroonsuurvlak in jou vel te verbeter.
SkinCeuticals H.A. Intensifier / R1 550
Nivea Cellular Anti-Age Facial Night Cream
Hierdie nagroom is uiters voedend en verrig wondere vir 'n gedehidreerde, dowwe en moeë vel terwyl jy jou skoonheidslaap inkry.